# ဓမ္မဟောင်းအခြေခံအုတ်မြစ်များ – Module ၃

# ပရဒိသုဘုံ ပျောက်ဆုံးခြင်းနှင့် ရှာတွေ့ခြင်း

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. ကမ္ဘာဦး ၂:၄–၃:၂၄ ၏အဓိကအပိုင်းများကို ခြုံငုံသုံးသပ်ပါ။
3. မောရှေသည် ဧဒင်ဥယျာဉ်ကို မည်သို့ဖော်ပြသတ်မှတ်ခဲ့သနည်း၊ ဥယျာဉ်၏သန့်ရှင်းမှုကို အဘယ်ကြောင့်သူရှင်းပြခဲ့သနည်း။
4. ဧဒင်နှင့်ခါနန်တွင် သစ္စာစောင့်သိမှု၏အကြောင်းရင်းကို မောရှေမည်သို့ဖော်ပြသည်ကို ရှင်းပြပါ။
5. အာဒံနှင့်ဧဝ၏သစ္စာမဲ့ခြင်း၏အကျိုးဆက်များကို ရှင်းပြပါ။
6. ကမ္ဘာဦးကျမ်း ၂–၃ ၏ ရှေးကနဦးဖြစ်ရပ်များသည် မောရှေခေတ်ရှိ ဣသရေလလူမျိုး တို့၏ဘဝများနှင့် မည်သို့ဆက်စပ်မှုရှိကြောင်း ရှင်းပြပါ။
7. ကမ္ဘာဦး ၂:၄–၃:၂၄ တွင်တွေ့ရသောစုံစမ်းနှောင့်ယှက်ခြင်းအကြောင်းမှ ကျွန်ုပ်တို့ မည်သည့် အရာသင်ယူနိုင်သနည်း။
8. အာဒံနှင့်ဧဝတို့ ကြုံတွေ့ခဲ့ရသည့် အလားတူစုံစမ်းနှောင့်ယှက်မှုများကို သင်ကိုယ်တိုင် ခံစားနေမှုအတွက် မည်ကဲ့သို့ရှုမြင်သနည်း။ စုံစမ်းနှောင့်ယှက်မှုကို တွန်းလှန်ရာတွင် ကူညီနိုင်ရန် ကမ္ဘာဦးကျမ်းမှတ်တမ်းမှ သင်သည် မည်သည့်အရာ သင်ယူနိုင်သနည်း။
9. အာဒံနှင့်ဧဝ၏မနာခံမှုတို့ကြောင့် ဖြစ်ပေါ်လာသော ပျက်စီးဆုံးရှုံးမှုများကို ခရစ်တော်သည် ပြောင်းလဲပေးသည်ဟူသောအချက်မှ မျက်မှောက်ခေတ်ယုံကြည်သူများသည် မည်သည့် မျှော်လင့်ချက်ရရှိနိုင်သနည်း။
10. ယာကုပ် ၁:၁၂-၁၅ ကိုဖတ်ပါ။ နိုင်ငံတော်ဆက်လက်တည်ရှိသောကာလတွင် စုံစမ်း နှောင့်ယှက်မှုများနှင့်ပတ်သက်၍ ယာကုပ်သည် မည်သို့ရှုမြင်သနည်း။ ၎င်းသည် ဘုရားသခင်အပေါ် ယုံကြည်သူများသစ္စာရှိရန် မည်သို့တိုက်တွန်းခွန်အားပေးသနည်း။
11. ဗျာဒိတ်ကျမ်း ၂၂:၁၂ ကိုဖတ်ပါ။ ယောဟန်သည် ရှေ့ကိုမျှော်ကြည့်ကာ ကမ္ဘာသစ်ကို ဆုံးရှုံးသွားသောပရဒိသုသို့ ပြန်လည်ရောက်ရှိခြင်းအဖြစ် မြင်ခဲ့သည်။ သမိုင်းအတွက် ဘုရားသခင်၏ရွေးနုတ်ခြင်းအစီအစဉ်သည် သင့်ဘဝရည်ရွယ်ချက်နှင့် အဓိပ္ပါယ်အပေါ် မည်သို့သက်ဆိုင်သနည်း။

**ခေတ်သစ်ကျင့်သုံးခြင်းအပေါ် ပြန်လည်သုံးသပ်ချက် – နိုင်ငံတော်တည်ထောင်ခြင်းနှင့် ဆက်လက်တည်ရှိခြင်း\_** မောရှေသည် အာဒံနှင့်ဧဝတို့၏စုံစမ်းနှောင့်ယှက်မှုကိုသတိပေးခြင်းဖြင့် တော၌စမ်းသပ်မှုများအတွင်း ဣသရေလတို့သစ္စာရှိရန်တိုက်တွန်းခွန်အားပေးသကဲ့သို့၊ ပေါလုနှင့် ယာကုပ်တို့သည်နိုင်ငံတော်တည်ထောင်ချိန်နှင့်ပြီးပြည့်စုံခြင်းကြားတွင် ကျွန်ုပ်တို့ရင်ဆိုင်ရသည့် စမ်းသပ်မှုများအတွင်း သစ္စာရှိရန်တိုက်တွန်းအားပေးခဲ့သည်။ ယုံကြည်သောကြောင့် ဘုရားသခင် ၏ကျေးဇူးတော်အားဖြင့်၊ ကျွန်ုပ်တို့သည် ခရစ်တော်အပေါ်သစ္စာရှိနေရန် အတတ်နိုင်ဆုံး လုပ် ဆောင်မည်ဖြစ်၍ ပရဒိသုဘုံ၌ထာဝရအသက်ဆုကျေးဇူးကိုချီးမြှောက်ဂုဏ်ပြုခြင်း ခံစားရမည် ဖြစ်သည်။

**ကိစ္စရပ်လေ့လာမှု-** ၁၅၂၁ ခုနှစ် ဧပြီလတွင်၊ မာတင်လူသာသည် သူ၏စာများကို ပြန်လည်ပယ် ဖျက်ရန် Diet of Worms ၏ဖိအားပေးခြင်းခံရသည်။ ထိုသို့မလုပ်ဆောင်ပါက ကွပ်မျက်ခံရနိုင် သည်ကို လူသာသိသည်။ သူ၏တုံ့ပြန်မှုသည် ဤသို့ဖြစ်သည်\_ “သမ္မာကျမ်းစာ၏သက်သေခံချက် အားဖြင့် သို့မဟုတ် ရှင်းလင်းသောအကြောင်းပြချက်အားဖြင့်သာ ကျွန်ုပ်သည် ယုံကြည်ခြင်းရှိခဲ့ပါ သည် (အကြောင်းမူကား၊ ပုပ်ရဟန်းမင်းအားလည်းကောင်း၊ ကောင်စီအားသော်လည်းကောင်း ကျွန်ုပ်သည်ယုံကြည်ခြင်းမရှိပါ၊ အဘယ်ကြောင့်ဆိုသော် ၎င်းတို့သည် မကြာခဏမှားယွင်းပြီး ၎င်းတို့ကိုယ်တိုင်ဆန့်ကျင်ဘက် ဖြစ်နေကြောင်းကောင်းစွာ သိရှိသောကြောင့်ဖြစ်သည်) ကျွန်ုပ် ကိုးကားသော သမ္မာကျမ်းစာများအားဖြင့် ကျွန်ုပ်ကိုချည်နှောင်ထားပြီး၊ ဘုရားသခင်၏နှုတ်ကပတ် တော်သည် ကျွန်ုပ်၏သြတ္တပ္ပစိတ်ကို ချုပ်ကိုင်ထားသည်။ သြတ္တပ္ပစိတ်ကို ဆန့်ကျင်ခြင်းသည် လုံခြုံမှုနှင့် မှန်ကန်မှုမရှိသောကြောင့် ကျွန်ုပ်သည်မည်သည့်အရာကိုမျှမစွန့်လွှတ်နိုင်သလို၊ စွန့်လွှတ်မည်မဟုတ်ပါ။ ဘုရားသခင်သည် ကျွန်ုပ်အားကူညီပါလေစေ။ အာမင်။" ([Brecht, Martin](https://en.wikipedia.org/wiki/Martin_Brecht). Martin Luther. tr. James L. Schaaf, Philadelphia: Fortress Press၊,1985-93, 1:460.) စွန့်လွှတ်ရန် ငြင်းဆန်ခြင်းသည် သူ၏သေခြင်းတရားဖြစ်သည်ဟု သူသည်ကောင်းစွာသိရှိထား သော်လည်း၊ မည်သို့ပင်ဆိုစေကာမူ စွန့်လွှတ်ရန် "မလုံခြုံ" ကြောင်းသူသည် ပြောကြားခဲ့သည်။ သူသည် သခင်ယေရှု၏ ရင်ခွင်ထဲတွင် လုံခြုံစွာ ရှိနေကြောင်းကို သူသိသည်။

မေးခွန်းများ ပြန်လည်ဆင်ခြင်သုံးသပ်ခြင်း

သင့်အား သစ္စာမစောင့်ထိန်းရန် သွေးဆောင်သည့် စုံစမ်းနှောင့်ယှက်မှုများကို မည်သည့်နည်းများ ဖြင့် သင်ကြုံတွေ့ခဲ့ရသနည်း။

1. ထိုစုံစမ်းနှောင့်ယှက်မှုနှင့်အတူ မည်သည့်ခံစားချက်များပါသနည်း။
2. အတိအကျဆိုရသော်၊ သင်သည် မည်သည့်အရာကိုလုပ်ဆောင်ရန် သို့မဟုတ်မလုပ်ဖို့ရန် စုံစမ်းနှောင့်ယှက်ခြင်း ခံရသနည်း၊
3. ဤစုံစမ်းနှောင့်ယှက်မှုများကို သင်မည်သို့ဖြေရှင်းခဲ့သနည်း။
4. ၎င်းတို့ကို ကျမ်းစာအရ ပို၍ကိုင်တွယ်ဖြေရှင်းနိုင်သည်ဟု သင်ခံစားရသော နည်းလမ်းများ ရှိပါသလား။
5. သင်၏အဖွဲ့တွင် ဤအရာကို ဆွေးနွေးပါ\_

လုပ်ဆောင်ရန် လုပ်ငန်းများ

ဤသင်ခန်းစာကိုအခြေခံ၍၊ သင့်အသင်းတော်ရှိသူများကို သစ္စာစောင့်သိရန် သင်မည်ကဲ့သို့ အားပေးမည်နည်း။

* သစ္စာရှိမှုကို အားပေးမှုဖြစ်စေသည့် စာပိုဒ်အနည်းငယ်ချရေးပါ။
* အဖွဲ့ငယ်တစ်ခုမှ လူအချို့ သို့မဟုတ်အားပေးမှုလိုအပ်သူတစ်စုံတစ်ဦးနှင့် စမ်းကြည့်ပါ။ စောင့်ကြည့်ပေးမည့် မိတ်ဆွေတစ်ယောက်ထားပါ။
* ထို့နောက်တွင်၊ သင်၏ စောင့်ကြည့်ပေးသူမိတ်ဆွေနှင့်အတူ၎င်းတို့၏— ဉာဏ်ရည် ဉာဏ်သွေး၊ စိတ်ခံစားမှုနှင့် အပြုအမူဆိုင်ရာတုံ့ပြန်မှုများကို ရေးမှတ်ပါ။
* ပိုမိုထိရောက်စေရန်အတွက် ၎င်းတို့၏ တုံ့ပြန်မှုအပေါ် အခြေခံ၍ သင်၏တင်ပြမှုကို ပြင်ဆင်ပါ။